*Lēmuma projekts*

**Par cirsmas īpašumā “Tempļakalna parks”, Alūksnē, Alūksnes novadā atsavināšanu**

Izskatot Alūksnes novada pašvaldības aģentūras “Spodra” 07.03.2023. iesniegumu par cirsmas atsavināšanu izsolē, kas 07.03.2023. saņemts Alūksnes novada pašvaldībā un reģistrēts ar Nr. ANP/1-42/23/906, pamatojoties uz Pašvaldību likuma 10. panta pirmās daļas 21. punktu, 73. panta ceturto daļu, Publiskas personas mantas atsavināšanas likuma 3. panta otro daļu, 4. panta otro daļu, 6. panta otro daļu, 8. panta ceturto un piekto daļu,

1. Atsavināt Alūksnes novada pašvaldībai piederošu kustamo mantu – cirsmu izlases cirti – (platība 21,31 ha, pārdodamais koku apjoms cirsmā 281,40 m³) īpašumā “Tempļakalna parks”, Alūksnē, Alūksnes novadā, īpašuma kadastra Nr. 3601 007 0501, zemes vienībā ar kadastra apzīmējumu 3601 007 0501 (turpmāk - cirsma), pārdodot to izsolē.
2. Uzdot Alūksnes novada pašvaldības Īpašumu atsavināšanas komisijai organizēt atsavināmās kustamās mantas - cirsmas novērtēšanu, izstrādāt izsoles noteikumus un rīkot izsoli.